আসাদ ভালা

আসাদ ভালা (জন্ম ৫ আগস্ট ১৯৮৭) একজন পাপুয়া নিউগিনির ক্রিকেটার এবং জাতীয় দলের অধিনায়ক। বাঁহাতি ব্যাটসম্যান এবং অফ স্পিন বোলার হিসাবে, ২০০৫ সাল থেকে তিনি পাপুয়া নিউ গিনি জাতীয় ক্রিকেট দলের হয়ে খেলেছেন।

প্রারম্ভিক জীবন 
তিনি ১৯৮৭ খ্রিস্টাব্দে পাপুয়া নিউ গিনিতে জন্মগ্রহণ করেন। ভালা প্রথম পাপুয়া নিউ গিনির হয়ে অনূর্ধ্ব -১৯ পর্যায়ে আত্মপ্রকাশ করেন এবং ২০০৪ খ্রিস্টাব্দে বাংলাদেশে অনুষ্ঠিত আই সিসি অনূর্ধ্ব-১৯ বিশ্বকাপে তিনি খেলেছিলেন এবং  ২০০৫ সালে আয়ারল্যান্ডে আইসিসি ট্রফিতে সিনিয়র দলের হয়ে তিনি অভিষেক করেছিলেন, যেখানে তিনি তার সাতটি লিস্ট এ ম্যাচ খেলেছিলেন।

আসাদ দক্ষিণ আফ্রিকার বেনোনির উইলোমুর পার্কে পূর্ব এশিয়া–প্যাসিফিক অনূর্ধ্ব–১৯ চ্যাম্পিয়ানশিপে খেলে সে বছরের শেষের দিকে তিনি অনূর্ধ্ব-১৯ স্তরে ফিরে আসেন। ২০০৬ সালে তিনি অস্ট্রেলীয় ন্যাশনাল কান্ট্রি ক্রিকেট চ্যাম্পিয়ানশিপে একটি সম্মিলিত পূর্ব এশিয়া প্যাসিফিক দলের হয়ে খেলেন এবং ২০০৭ ও ২০০৮ সালে তিনি পুনরায় এখানে খেলেছিলেন।

২০০৭ সালে, আসাদ ডারউইনে বিশ্ব ক্রিকেট লিগের তৃতীয় বিভাগে খেলেন এবং ২০০৭ দক্ষিণ প্যাসিফিক গেমসে তিনি তার দেশের প্রতিনিধিত্ব করেন, যেখানে তিনি ক্রিকেট টুর্নামেন্টে স্বর্ণপদক জিতেছিলেন।

আন্তর্জাতিক ক্যারিয়ার 
তিনি পাপুয়া নিউগিনির হয়ে ২০১৪ সালের ৮ নভেম্বর অস্ট্রেলিয়ায় হংকংয়ের বিপক্ষে একদিনপর ক্রিকেটে পা রাখেন। পাপুয়া নিউ গিনির হয়ে ২০১৫ সালের ১৫ জুলাই আয়ারল্যান্ডে অনুষ্ঠিত ২০১৫ আইসিসি বিশ্ব টুয়েন্টি২০ বাছাইপর্বের মধ্য দিয়ে তিনি টুয়েন্টি২০ আন্তর্জাতিক ক্রিকেটে অভিষেক করেন।

আগস্ট ২০১৮, ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্বে পাপুয়া নিউ গিনির এ গ্রুপের খেলার জন্য অধিনায়ক নির্বাচিত হন।  তিনি উক্ত প্রতিযোগিতায় ছয় ম্যাচে ২৯৪ রান নিয়ে সেরা রান সংগ্রহকারী হন। ২০১৯ এর মার্চে, একই প্রতিযোগিতার আঞ্চলিক ফাইনালের জন্য পাপুয়া নিউ গিনি দলের অধিনায়ক নিযুক্ত হন। পরের মাসে নামিবিয়ায় অনুষ্ঠিত ২০১৯ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য দলের অধিনায়ক হিসাবে মনোনীত হন।

২০১৯ সালের সেপ্টেম্বরে, ২০১৯ যুক্তরাষ্ট্র ত্রি-দেশীয় সিরিজ প্রতিযোগিতার জন্য পাপুয়া নিউগিনি জাতীয় ক্রিকেট দলের অধিনায়ক মনোনীত করে স্কোয়াড ঘোষণা করা হয়।

২০২০ সালের নভেম্বরে, আসাদকে আইসিসি মেনস অ্যাসোসিয়েট ক্রিকেটার অফ দ্য ডিকেড পুরস্কারের জন্য মনোনীত করা হয়।  ২০২১ সালের আগস্টে আসাদকে ২০২১ আই সিসি টি২০ বিশ্বকাপের জন্য পাপুয়া নিউ গিনির স্কোয়াডের অধিনায়ক হিসাবে মনোনীত করা হয়েছিল।

প্রাথমিক ক্রিকেট ক্যারিয়ার 
১৯৮৭ সালে পাপুয়া নিউ গিনিতে জন্ম নেওয়া,  আসাদ ভালা প্রথম পাপুয়া নিউ গিনির প্রতিনিধিত্ব করেন অনূর্ধ্ব-১৯ স্তরে, ২০০৪ সালে বাংলাদেশে অনুষ্ঠিত অনূর্ধ্ব-১৯ বিশ্বকাপে খেলেছিলেন।  ২০০৫ সালে আয়ারল্যান্ডে অনুষ্ঠিত আইসিসি ট্রফিতে সিনিয়র দলের হয়ে তার অভিষেক হয়েছিলেন, যেখানে তিনি সাতটি লিস্ট এ ম্যাচ খেলেছিলেন। 

বছরের শেষ দিকে তিনি দক্ষিণ আফ্রিকার বেনোনির উইলোমুর পার্কে আফ্রিকা/পূর্ব এশিয়া-প্যাসিফিক অনূর্ধ্ব-১৯ চ্যাম্পিয়নশিপ খেলে অনূর্ধ্ব-১৯ স্তরে ফিরে এসেছিলেন। ২০০৬ সালে, তিনি অস্ট্রেলিয়ান ন্যাশনাল কান্ট্রি ক্রিকেট চ্যাম্পিয়নশিপে একটি সম্মিলিত পূর্ব এশিয়া প্যাসিফিক দলের হয়ে খেলেছিলেন এবং ২০০৭ এবং ২০০৮ সালে আবারো খেলেছিলেন। 

২০০৭ সালে, ভালা ডারউইনে ওয়ার্ল্ড ক্রিকেট লিগের তৃতীয় বিভাগ খেলেছিলেন এবং ২০০৭ সালের সাউথ প্যাসিফিক গেমসে তার দেশের হয়ে প্রতিনিধিত্ব করেছিলেন,  যেখানে তিনি ক্রিকেট টুর্নামেন্টে স্বর্ণপদক জিতেছিলেন।

তথ্যসূত্র

বহিঃসংযোগ 
 

১৯৮৭-এ জন্ম
জীবিত ব্যক্তি
পাপুয়া নিউগিনির ক্রিকেটার
পাপুয়া নিউগিনির একদিনের আন্তর্জাতিক ক্রিকেটার
পাপুয়া নিউগিনিতে ক্রিকেট
জন্মের স্থান অনুপস্থিত (জীবিত ব্যক্তি)
পাপুয়া নিউগিনির টুয়েন্টি২০ আন্তর্জাতিক ক্রিকেটার